钦定古今图书集成/明伦汇编/闺媛典/第078卷 > 焦复亨妻杨氏〈牛氏附〉
## 钦定古今图书集成/明伦汇编/闺媛典/第078卷 > 焦复亨妻杨氏〈牛氏附〉

按《河南府志》：“杨氏，焦复亨妻，周藩典仪四聪之女。事
姑恭谨，读书识大体。尝手《列女传》一编，与姒谦亨妻
牛氏讲贯义旨，悉通晓。登封既围急，杨知不免，固纫
其中，外衣拜辞太君木主，将引决，侍婢止之曰：‘吾城
前受围，匝月不下，今尚冀万一得全，且郎君不在，主
君旦暮守城，盍俟休沐时一谋之乎’？杨七之曰：‘吾奉
先姑训，若不死，且玷太仆家风’。”乃约牛氏同死。指梧
下井曰：“此吾两人毕命处也。”卒俱死。